নাইকো দুর্নীতি মামলায় বিএনপি চেয়ারপারসন বেগম খালেদা জিয়াসহ অন্য আসামিদের বিরুদ্ধে অভিযোগ গঠনের শুনানি ১৪ই নভেম্বর পর্যন্ত মুলতবি করেছেন আদালত। বেগম জিয়ার আইনজীবীরা জানান, ব্যারিস্টার মওদুদের ব্যক্তিগত কারণে মুলতবির আবেদন করা হয়। পরে নাজিমুদ্দিন রোডের পুরান কেন্দ্রীয় কারাগারে অবস্থিত বিশেষ জজ আদালতের বিচারক আহমেদুল কবির এ আদেশ দেন। সব আসামির বিরুদ্ধে অভিযোগ গঠনের আশা প্রকাশ করেন দুদকের আইনজীবী।